IL-KUMMISSJONI EWROPEA Brussell, 3.7.2019 COM(2019) 315 final RAPPORT TAL-KUMMISSJONI LILL-PARLAMENT EWROPEW U LILL-KUNSILL Rapport Annwali dwar l-Attivitajiet ta' Riċerka u ta' Żvilupp Teknoloġiku tal-Unjoni Ewropea u l-Monitoraġġ ta' Orizzont 2020 fl-2018



RAPPORT MILL-KUMMISSJONI LILL-PARLAMENT EWROPEW U LILL-KUNSILL Attivitajiet ta’ riċerka u ta’ żvilupp teknoloġiku tal-UE u l-monitoraġġ ta’ Orizzont 2020 fl-2018 1. Sfond Dan ir-rapport annwali dwar l-attivitajiet ta’ riċerka u ta’ żvilupp teknoloġiku tal-UE u d-disseminazzjoni tar-riżultati tħejja skont l-Artikolu 190 tat-Trattat dwar il-Funzjonament tal-Unjoni Ewropea u l-Artikolu 7 tat-Trattat Euratom. Dan jipprovdi ħarsa ġenerali konċiża u mhux eżawrjenti tal-miżuri ewlenin meħuda fl-2018. 2. Il-kuntest politiku Il-Komunikazzjoni dwar Aġenda Ewropea għar-Riċerka u l-Innovazzjoni mġedda - l-opportunità tal-Ewropa li ssawwar il-ġejjieni tagħha, li l-Kummissjoni ħejjiet għall-Kunsill Ewropew informali f’Sofija fis-16 ta’ Mejju 2018, poġġiet ir-riċerka u l-innovazzjoni (R&I) fil-qalba tal-aġenda għall-impjiegi, it-tkabbir, il-ġustizzja u l-bidla demokratika, u tat-tħejjijiet għall-futur tal-UE. F’dan l-isfond, il-Kummissjoni adottat proposti leġiżlattivi għall-programmi ta’ nfiq skont il-baġit tal-UE 2021-2027, li issa huma s-suġġett ta’ negozjati interistituzzjonali. Fl-2018, l-ekonomija tal-UE baqgħet tespandi għall-ħames sena konsekuttiva, iżda qed jitfaċċaw inċertezzi globali. L-indikaturi makroekonomiċi bħall-impjieg u l-investiment irritornaw għax-xejriet ta’ qabel il-kriżi finanzjarja, iżda titjib minimu fil-produttività jibqa’ jżomm lura t-tkabbir ekonomiku. Sa Novembru, il-Fond Ewropew għall-Investimenti Strateġiċi appoġġja proġetti fl-Istati Membri kollha għal valur ta’ investiment totali ta’ EUR 360 biljun, li minnhom żewġ terzi ġejjin minn riżorsi privati. L-Orizzont 2020 ikkontribwixxa direttament għal dawn l-iżviluppi pożittivi, filwaqt li ħoloq 592,000 impjieg ġdid bejn l-2014 u l-2018. L-UE żammet kwistjonijiet relatati mas-suq uniku diġitali fuq quddiem fl-aġenda. Minbarra li jiżgura l-protezzjoni ta’ data personali, ir-Regolament Ġenerali dwar il-Protezzjoni tad-Data l-ġdid (li daħal fis-seħħ fil-25 ta’ Mejju 2018) se jappoġġja wkoll ir-R&I. Il-Kummissjoni appoġġjat il-mutwalizzazzjoni ta’ sforzi nazzjonali fl-intelliġenza artifiċjali. Għal darb’oħra, l-Orizzont 2020 kellu rwol ewlieni, b’mod partikolari billi appoġġja l-ħolqien ta’ impriża konġunta ġdida dwar computing ta' prestazzjoni għolja li għandha tiżgura l-awtonomija strateġika tal-Ewropa f’dan il-qasam. L-enerġija u l-klima baqgħu fil-quċċata tal-aġenda globali u Ewropea. Rapport speċjali tal-Grupp Intergovernattiv ta' Esperti dwar it-Tibdil fil-Klima (IPCC) lil dawk li jfasslu lpolitika enfasizza b’mod drammatiku l-urġenza li jiġi indirizzat it-tibdil fil-klima. Il-Kummissjoni baqgħet timplimenta l-impenji tal-UE b’rabta mal-enerġija u l-klima f’konformità mal-Ftehim ta' Pariġi dwar il-Klima tal-2015 u mal-Għanijiet ta’ Żvilupp Sostenibbli tan-Nazzjonijiet Uniti (SDGs). Għalhekk, il-Kummissjoni implimentat il-leġiżlazzjoni meħtieġa sabiex tilħaq il-kontribuzzjoni tal-UE ddeterminata b’mod nazzjonali sabiex l-emissjonijiet tal-gassijiet serra jitnaqqsu b’40 % sal-2030 (meta mqabbel mal-1990). Barra minn hekk, f’Novembru 2018, il-Kummissjoni Ewropea ppreżentat il-viżjoni tagħha li tikseb emissjonijiet ta’ gassijiet serra nett żero sal-2050. L-istrateġija fit-tul tiddeskrivi t-trasformazzjonijiet teknoloġiċi, ekonomiċi u soċjetali meħtieġa biex tinkiseb newtralità f'termini ta' impatt fuq il-klima, u tiżgura tranżizzjoni soċjalment ġusta. Dan il-livell ta’ impenn għandu jsostni t-tmexxija globali tal-UE f’dan il-qasam, b’mod konsistenti mar-rwol influwenti tal-President Juncker fid-diskors tiegħu tal-2018 dwar “l-istat tal-Unjoni”. 3. Qafas ta’ politika Orizzont Ewropa Fis-7 ta’ Ġunju, il-Kummissjoni adottat il-proposti tagħha għall-Orizzont Ewropa, il-qafas ta’ politika għar-R&I għall-2021-2027 (il-perjodu tal-qafas finanzjarju pluriennali li jmiss). Il-pakkett leġiżlattiv jikkonsisti fi proposti għal: ·Regolament li jistabbilixxi Orizzont Ewropa u li jistabbilixxi r-regoli għall-parteċipazzjoni; ·Deċiżjoni għal programm speċifiku li jimplimenta Orizzont Ewropa; kif ukoll ·Regolament li jistabbilixxi l-programm ta’ riċerka u taħriġ tal-Komunità Ewropea tal-Enerġija Atomika (Euratom) għall-2021-2025. Il-pakkett ifittex li jissimplifika aktar ir-regoli, filwaqt li jiżgura kontinwità, pereżempju l-prinċipji ewlenin tal-programmi qafas tar-R&I tal-UE (eċċellenza, impatt u aċċess miftuħ) se jibqgħu japplikaw. Dan tfassal fuq il-bażi ta’ konsultazzjonijiet estensivi mal-partijiet ikkonċernati u ma’ figuri pubbliċi, u input importanti ieħor, bħal-LAB FAB APP – Investing in the European future we want (LAB FAB APP – Ninvestu fil-futur Ewropew li rridu), ir-rapport mill-grupp ta’ livell għoli indipendenti dwar il-massimizzazzjoni tal-impatt tal-programmi tar-R&I tal-UE (ippresedut minn Pascal Lamy). Sa tmiem l-2018, il-Kunsill Kompetittività qabel dwar approċċ ġenerali parzjali dwar ir-Regolament ewlieni u, fil-plenarja, il-Parlament Ewropew approva rapport dwar il-pakkett mill-Kumitat għall-Industrija, ir-Riċerka u l-Enerġija (ITRE) tiegħu. Il-proposti tal-Kummissjoni huma strutturati madwar tliet pilastri: ·xjenza miftuħa;

·sfidi globali u kompetittività industrijali; u ·innovazzjoni miftuħa. Se jkun hemm parti addizzjonali dwar it-tisħiħ taż-Żona Ewropea tar-Riċerka (ŻER). Filwaqt li jirrifletti l-importanza li t-tibdil fil-klima jiġi indirizzat f’konformità mal-impenji tal-Unjoni biex timplimenta l-Ftehim ta’ Pariġi u l-SDGs, Orizzont Ewropa għandu mira tal-integrazzjoni tal-klima ta’ mill-inqas 35 % tal-pakkett finanzjarju globali. Fir-rigward tal-aċċess miftuħ tal-programmazzjoni, ġie propost proċess ta’ ppjanar strateġiku, li se jipprovdi orjentazzjoni strateġika pluriennali bbażata fuq approċċ ta’ kodisinn mal-Istati Membri u mal-partijiet ikkonċernati. Dan il-proċess inklużiv se jiffavorixxi wkoll sinerġija ma’ programmi u politiki oħra tal-UE, u djalogu kontinwu mas-soċjetà ċivili. It-tieni pilastru (“sfidi globali u kompetittività industrijali”) se jinvolvi t-tnedija ta’ numru limitat ta’ “missjonijiet” iddisinjati flimkien mal-utenti finali u bbażati fuq xejra transsettorjali, transdixxiplinarja u objettivi ċari mill-bidu. Ispirat mir-rapport Missions: Mission-oriented research & innovation in the European Union (Missjonijiet: Riċerka u innovazzjoni orjentati lejn missjoni fl-Unjoni Ewropea), l-approċċ ta’ missjoni se jaċċentwa d-direzzjonalità tal-politika ta’ R&I. Taħt it-tielet pilastru (“innovazzjoni miftuħa”), se jintużaw żewġ strumenti komplementari biex l-appoġġ tal-Kunsill Ewropew tal-Innovazzjoni (EIC) jiġi indirizzat lil innovazzjonijiet rivoluzzjonarji u li joħolqu sswieq flimkien mal-kontinwità mir-R&I għall-iskjerament fis-suq u l-espansjoni ta’ kumpaniji: ·il-pathfinder għal riċerka avvanzata se jappoġġja riċerka li twassal għal bidla ta’ trasformazzjoni u innovazzjonijiet li joħolqu s-swieq potenzjali; u ·l-aċċelleratur se jipprovdi finanzjament imħallat magħmul apposta b’appoġġ għallinnovazzjoni li toħloq is-swieq u l-espansjoni ta’ kumpaniji innovattivi. Is-Semestru Ewropew Bħala parti miċ-ċiklu tal-politika ekonomika tas-Semestru Ewropew, il-Kummissjoni ħarġet rapporti dwar kull Stat Membru. Total ta’ tlettax-il Stat Membru rċevew rakkomandazzjonijiet speċifiċi għall-pajjiżi li jenfasizzaw l-isfidi relatati mal-kwalità u l-effiċjenza tas-sistemi nazzjonali tar-R&I, b’fokus fuq: ·il-kisba ta’ kwalità xjentifika ogħla, bażi tax-xjenza aktar b’saħħitha u aktar impatt permezz tal-investimenti pubbliċi fir-R&I; ·titjib fir-rabtiet bejn ix-xjenza u n-negozju; u ·t-tneħħija tal-ostakli li jaffettwaw l-ambjent tan-negozju u l-investimenti fl-innovazzjoni. Innovazzjoni miftuħa L-ewwel fażi ta’ proġett pilota tal-EIC (ara t-taqsima 4.2) rat appoġġ mogħti lil għadd sinifikanti ta’ innovaturi, b’1.276 proġett iffinanzjati għal total ta’ EUR 731,15-il miljun sa tmiem is-sena. Il-Kummissjoni ħadet passi sabiex tiżgura li n-negozji innovattivi Ewropej kellhom aċċess aħjar għall-finanzjament, li huwa xprunatur tal-produttività. Hija nediet VentureEU, li huwa fond panEwropew ta' kapital ta' riskju tal-programm tal-fondi li għandu l-għan li jirdoppja l-ammont tal-kapital ta' riskju disponibbli fl-Ewropa. L-edizzjoni tal-2018 ta’ Science research and innovation performance of the EU (Ir-riċerka xjentifika u l-prestazzjoni tal-innovazzjoni tal-UE) enfasizzat li l-prosperità ekonomika u l-mudell soċjali tal-UE jiddependu fuq il-kapaċità tagħha li toħloq u xxerred l-innovazzjoni. Jeħtieġ li l-UE tħaddan l-innovazzjonijiet u t-teknoloġiji emerġenti sabiex tegħleb problema ta’ produttività serja u ssostni t-tkabbir ekonomiku. Xjenza miftuħa Il-Kummissjoni stabbiliet arranġamenti ta’ governanza għall-Cloud Ewropew tax-Xjenza Miftuħa (EOSC), li tfittex li tisfrutta l-potenzjal tar-R&I tal-UE billi tgħaqqad “(persuni, data, servizzi u taħriġ, pubblikazzjonijiet […] minn naħa għal oħra tal-fruntiera u dixxiplini xjentifiċi” [traduzzjoni mhux uffiċjali]. Hija sejħet l-ewwel laqgħa tal-bord tal-EOSC, magħmul minn rappreżentanti tal-Istat Membru u ta’ pajjiżi assoċjati.

Fid-dawl tal-iżviluppi teknoloġiċi u istituzzjonali, il-Kummissjoni aġġornat ir-Rakkomandazzjoni tagħha dwar l-aċċess għall-informazzjoni xjentifika u l-konservazzjoni tagħha. Sabiex jitħaffef ir-ritmu tat-tranżizzjoni għal aċċess miftuħ, din ħadmet ma’ aġenziji ta’ finanzjament nazzjonali biex tappoġġja l-implimentazzjoni tal-Pjan S. Miftuħ għad-Dinja Kooperazzjoni internazzjonali fir-R&I saħħet l-influwenza tal-UE bħala attur globali, f’kuntest li fih qed tingħata attenzjoni dejjem akbar lid-diplomazija dwar ix-xjenza. Orizzont 2020 baqa’ jappoġġja l-ħidma operattiva u xjentifika mill-Pjattaforma Intergovernattiva tal-Politika tax-Xjenza dwar il-Bijodiversità u s-servizzi Ekosistemiċi (IPBES) u mill-Grupp Intergovernattiv ta' Esperti dwar it-Tibdil fil-Klima (IPCC). Orizzont 2020 iddedikat jitlob li jingħata appoġġ lill-ħolqien ta’ għarfien xjentifiku addizzjonali kif ukoll lill-funzjonament ta’ dawn il-korpi, biex b’hekk jiġi promoss il-multilateriżmu. Flimkien mal-Ġermanja u mal-Finlandja, il-Kummissjoni organizzat it-tieni Laqgħa Ministerjali dwar ix-Xjenza tal-Artiku, li wasslet għall-adozzjoni ta’ dikjarazzjoni konġunta mill-UE, 23 pajjiż u sitt organizzazzjonijiet ta’ popli indiġeni. F’konformità mal-impenn kostanti tal-UE għall-kooperazzjoni fir-R&I tal-Oċean Atlantiku, il-Kummissjoni ffirmat ftehimiet ta’ kooperazzjoni mal-Arġentina u ma’ Cape Verde biex issaħħaħ u ttejjeb il-kooperazzjoni fir-R&I dwar “it-tkabbir blu” u tindirizza l-isfidi marbuta mal-Atlantiku, inklużi l-osservazzjoni tal-oċean, is-sikurezza alimentari, ir-riċerka polari u l-varjabbiltà fil-klima. Miżuri ta’ politika oħrajn Il-Kummissjoni ppubblikat żewġ Komunikazzjonijiet importanti dwar l-isfidi globali relatati marR&I: ·Bijoekonomija sostenibbli għall-Ewropa: tisħiħ tal-konnessjoni bejn l-ekonomija, is-soċjetà u l-ambjent aġġornat l-istrateġija tal-bijoekonomija tal-UE. Ir-R&I se jibqa’ jkollhom rwol ewlieni fi tliet settijiet ta’ azzjonijiet li għandhom jitniedu mill-2019: oit-tisħiħ u l-espansjoni tas-setturi bbażati fuq il-prodotti bijoloġiċi; ol-iskjerament ta’ bijoekonomiji lokali madwar l-Ewropa; u ofehim tal-konfini ekoloġiċi tal-bijoekonomija; u ·Pjaneta Nadifa għal kulħadd: Viżjoni strateġika Ewropea fit-tul għal ekonomija għanja, moderna, kompetittiva u newtrali għall-klima tistabbilixxi kif l-UE bdiet timplimenta t-trasformazzjoni meħtieġa sabiex tinkiseb ekonomija newtrali għallklima u tenfasizza seba’ modi ta’ suċċess konkreti. Din tenfasizza wkoll l-importanza li jiġi sfruttat il-finanzjament u l-iskjerament tar-R&I biex tiġi appoġġjata firxa wiesgħa ta’ attivitajiet meħtieġa sabiex l-ekonomija newtrali għallklima ssir realtà. Il-ħidma baqgħet timplimenta l-20 miżura ta’ politika stabbiliti fil-Komunikazzjoni dwar Aċċellerazzjoni tal-Innovazzjoni fil-qasam tal-Enerġija Nadifa, li jikkontribwixxu permezz tar-R&I sabiex jintlaħqu l-objettivi tal-Unjoni tal-Enerġija. Il-grupp ta’ strateġija ta’ livell għoli dwar teknoloġiji industrijali ppubblika l-approċċ politiku tiegħu għal teknoloġiji abilitanti essenzjali (KETs), li jivvalidaw is-sitt KETs identifikati fl-2009 u jissuġġerixxu l-inklużjoni ta’ żewġ KETs ġodda: ·l-intelliġenza artifiċjali; u ·s-sigurtà diġitali u l-konnettività. Il-Grupp ta’ Konsulenti Xjentifiċi Ewlenin (GCSA – il-grupp suċċessur għall-Grupp ta’ Livell Għoli dwar ilMekkaniżmu ta’ Konsulenza Xjentifika (SAM HLG)) ta opinjoni xjentifika importanti dwar Novel carbon capture and utilisation technologies (Teknoloġiji ġodda għall-qbid tal-karbonju u l-użu tiegħu) u ħareġ gwida dwar sfidi regolatorji sensittivi, bħall-editjar talġeni. Huwa interaġixxa wkoll direttament mal-pubbliku ġenerali. Inizjattivi oħra ta’ livell għoli li jindirizzaw prijoritajiet politiċi trażversali importanti kienu jinkludu lBatterija Ewropea u l-Komunikazzjonijiet Fi triqitna lejn il-mobbiltà awtomatizzata: Strateġija tal-UE għall-mobbiltà tal-futur u Interferenti endokrinali. L-aspetti ta’ riċerka huma partikolarment rilevanti għall-implimentazzjoni tal-istrateġiji proposti.

4. Implimentazzjoni ta’ Orizzont 2020 4.1 Tweġiba għas-sejħiet Sa tmiem l-2018, total ta’ 679 sejħa tal-Orizzont 2020 skadew, u ġew ippreżentati 191,731 proposta eliġibbli, li kienu jirrikjedu kontribuzzjoni finanzjarja totali tal-UE ta’ EUR 290.3 biljun. Minn dawn il-proposti, 23,250 proposta ntgħażlu għal finanzjament, li wassal għar-rata globali ta’ suċċess ta’ proposti eliġibbli fl-ewwel ħames snin għal 12.13 %. Total ta’ 21,599 ftehim ta’ għotja ġew iffirmati sal-aħħar ta’ Diċembru, b’allokazzjoni tal-baġit ta’ EUR 38.97 biljun f’finanzjament mill-UE. Fl-2014-2018, il-parteċipanti fl-Istati Membri tal-UE rċevew 91.5 % tal-finanzjament, bil-bqija tal-finanzjament imur għand dawk li ġejjin minn pajjiżi assoċjati (7.2 %) u minn pajjiżi mhux tal-UE (1.3 %). Filwaqt li s-sehem tal-parteċipazzjoni ta’ pajjiżi assoċjati (7.2 %) huwa konformi mal-finanzjament irċevut, dak tal-pajjiżi mhux tal-UE huwa konsiderevolment ogħla (3.9 %), li jindika interess fl-aċċess miftuħ internazzjonali, diżakkoppjat mill-finanzjament. L-organizzazzjonijiet ta’ edukazzjoni għolja (HES) jibqgħu fl-ewwel post f’termini ta’ finanzjament irċevut (39.8 %), filwaqt li 25.9 % tal-finanzjament mill-UE taħt il-pilastri 2 u 3 imur għall-SMEs. 4.2 Karatteristiċi ewlenin tal-Orizzont 2020 L-ewwel fażi ta’ proġett pilota tal-EIC IlGrupp ta' Livell Għoli ta’ Innovaturi (HLGI), li nħatar biex jgħin lill-Kummissarju Moedas jistabbilixxi l-EIC, ħareġ rapport, Funding-Awareness-Scale-Talent (FAST) (Finanzjament-Sensibilizzazzjoni-Skala-Talent), li enfasizza l-modi biex jitjieb l-appoġġ għall-innovazzjoni li toħloq isswieq fl-UE. Fuq il-bażi tar-rapport u l-passi ta’ politika bikrija mill-Kulleġġ tal-Kummissarji, proġett pilota għall-EIC ġie inkluż fil-programm ta’ ħidma tal-2018-2020. F’konformità mar-rakkomandazzjonijiet tal-HLGI, il-proġett pilota jinkorpora l-finanzjament innovattiv tal-Orizzont 2020 rilevanti kollu fi skema unika li tinkorpora l-istrument għall-SMEs, ir-Rotta Rapida lejn l-Innovazzjoni, FET Miftuħin u l-premji tal-Orizzont. Din il-parti tal-programm ta’ ħidma għandha tappoġġja sa 1,000 proġett, b’baġit globali ta’ EUR 2.7 biljun. L-impatt tiegħu se jiġi vvalutat skont l-indikaturi li ġejjin: -swieq ġodda żviluppati; -investiment privat attirat; u -tkabbir tan-negozji appoġġjat. Il-Kunsill tal-Ewropa ta’ Ġunju 2018 talab lill-Kummissjoni tiżviluppa t-tieni fażi tal-inizjattiva, li tkun immirata lejn l-iżvilupp ta’ soluzzjonijiet finanzjarji mħallta u l-esperimentazzjoni b’arranġamenti ġodda għall-ġestjoni tal-programm. Kooperazzjoni internazzjonali Il-kooperazzjoni xjentifika tibqa’ pilastru ewlieni tar-relazzjonijiet internazzjonali tal-UE. Il-Kummissjoni aġġornat il-pjanijiet direzzjonali fir-R&I mas-sħab ewlenin, kemm fil-livell tal-pajjiżi kif ukoll f’dak reġjonali. Dawn jikkombinaw djalogu ta’ politika ma’ kooperazzjoni fil-livell tal-proġett, integrat fl-attivitajiet tal-programm ta’ ħidma tal-Orizzont 2020. B’mod partikolari, il-Kummissjoni aġġornat il-pjanijiet direzzjonali tax-xjenza u tat-teknoloġija għal kooperazzjoni ma’: ·fil-livell (bilaterali) tal-pajjiżi – l-Awstralja, il-Brażil, il-Kanada, iċ-Ċina, l-Indja, il-Ġappun, il-Korea t’Isfel, il-Messiku, New Zealand, ir-Russja, l-Afrika t’Isfel u l-Istati Uniti; u ·fil-livell reġjonali– l-Unjoni Afrikana, l-Asja taxXlokk, is-Sħubija tal-Lvant, il-Komunità tal-Amerika Latina u l-Istati tal-Karibew, il-Mediterran u l-Lvant Nofsani, u l-Balkani tal-Punent. Fil-livell ta’ proġetti, l-attivitajiet taħt l-Azzjonijiet Marie Skłodowska-Curie jibqgħu jammontaw għal aktar minn nofs il-parteċipazzjonijiet kollha tal-pajjiżi terzi fl-Orizzont 2020.

Żieda fil-parteċipazzjoni Il-Kummissjoni ppubblikat valutazzjoni estensiva tax-xejriet tal-parteċipazzjoni u tal-prestazzjoni tar-R&I tal-pajjiżi eleġibbli fi Spreading excellence & widening participation in Horizon 2020 (It-tixrid tal-eċċellenza u ż-żieda fil-parteċipazzjoni fl-Orizzont 2020). B’mod ġenerali, iż-żieda fil-parteċipazzjoni tal-pajjiżi hija konformi mal-investiment nazzjonali fir-R&I. Total ta’ 44 għotja ġew iffirmati biex jiġu implimentati proġetti ta’ “tixrid ta’ eċċellenza”, għal ammont ta’ EUR 62.38 miljun. Minn dawn, 13 se jgħinu biex jiġu stabbiliti presidenti taż-ŻER fiċ-Ċekja, Ċipru, l-Estonja, il-Litwanja, il-Lussemburgu, il-Portugall, is-Slovakkja u s-Slovenja. Azzjoni pilota ġdida – Fellowships għal pajjiż li fih trid tiżdied il-parteċipazzjoni – ġiet introdotta fl-2018, imsejsa fuq il-Fellowships Individwali tal-MSCA. Dawn se jipprovdu opportunitajiet addizzjonali lil madwar 120 riċerkatur ta’ kwalunkwe nazzjonalità biex iwettqu fellowship f’pajjiż li fih trid tiżdied il-parteċipazzjoni. Il-Faċilità ta' Appoġġ għall-Politiki pprovdiet ukoll appoġġ għar-riformi ta’ politika fil-pajjiżi “li fihom trid tiżdied il-parteċipazzjoni”, pereżempju rieżami bejn il-pari tas-sistema tar-R&I tal-Estonja fid-dawl tal-istrateġija ppjanata tagħha fir-R&I u l-intraprenditorija għall-2021-2027. Il-proġett Futur tnieda bħala parti mill-istrateġija l-ġdida tal-UE għar-reġjuni ultraperiferiċi. Billi jgħaqqad istituzzjonijiet u partijiet ikkonċernati minn Azores, il-Gżejjer Kanarji, Guadeloupe, il-Guyana Franċiża, La Réunion, il-Madeira, Martinique, Mayotte u Saint Martin, il-proġett se jinvolvi analiżi inizjali tal-ekosistemi tar-R&I u jiżviluppa strateġija komuni u pjanijiet ta’ azzjoni tematiċi. Xjenzi soċjali u umanistiċi (SSH) Total ta’ 136 suġġett fil-pilastri tat-“tmexxija industrijali” u tal-“isfidi soċjetali” kienu jeħtieġu b’mod espliċitu kontribuzzjonijiet mill-SSH. It-tielet rapport ta’ monitoraġġ dwar l-integrazzjoni tal-SSH fl-Orizzont 2020 sab li 32 % tal-proġetti ffinanzjati taħt suġġetti talSSH identifikati huma kkoordinati minn sieħeb tal-SSH. Filwaqt li l-ekonomija u s-soċjoloġija huma rrappreżentati sew, għad hemm il-ħtieġa li titjieb l-integrazzjoni ta’ dixxiplini tal-SSH oħra bħal-liġi, l-istorja u l-antropoloġija. Ġeneru Diversi forom ta’ appoġġ ikkontribwixxew għal xejriet pożittivi f’dan il-qasam; pereżempju: ·netwerks ta’ punti ta’ kuntatt nazzjonali organizzaw avvenimenti ta’ taħriġ speċifiċi dwar id-dimensjoni tal-ġeneri; u ·il-Kummissjoni u l-Grupp ta’ Helsinki ħarġu Guidance to facilitate the implementation of targets to promote gender equality in research and innovation (Gwida biex tiġi ffaċilitata l-implimentazzjoni tal-miri sabiex tiġi promossa l-ugwaljanza bejn il-ġeneri fir-riċerka u l-innovazzjoni), li kopriet id-disinn ta’ oqfsa li jwasslu għall-introduzzjoni ta’ kwoti tal-ġeneri għal dawk li jieħdu ddeċiżjonijiet. Azzjoni klimatika u żvilupp sostenibbli Ir-Regolament dwar l-Orizzont 2020 stabbilixxa s-sehem tal-baġit mistenni għall-azzjoni klimatika u l-iżvilupp sostenibbli tul il-perjodu tal-programm għal 35 % u 60 % rispettivament. Sa u inkluż l-2018, l-infiq laħaq mill-inqas 30 % għall-ewwel wieħed u 69 % għall-aħħar wieħed. Għadhom qed isiru sforzi addizzjonali, b’mod partikolari permezz tal-oqsma ta’ fokus iddedikati. Sinerġiji ma’ programmi oħrajn Ġie ppubblikat rapport dwar l-eżerċizzju ta’ tagħlim reċiproku dwar iż-żieda fil-parteċipazzjoni u l-iżgurar tas-sinerġiji bejn il-programmi tar-R&I u l-politika ta' koeżjoni tal-UE, li fih ipparteċipaw 12-il Stat Membru u pajjiż assoċjat wieħed. Dan sab li, filwaqt li jista’ jkun hemm ostakli regolatorji fil-livell tal-proġett, sinerġiji effettivi se jiddependu fuq il-kapaċità biex jiġi promoss id-djalogu ta’ politika fil-livell tal-programm. Rapport speċjali 28/2018 tal-Qorti Ewropea tal-Awdituri ressaq il-każ għall-promozzjoni ta’ komunikazzjoni ulterjuri dwar is-siġill ta' eċċellenza (SoE). S’issa, 35 skema tal-SoE differenti ġew iddisinjati mill-awtoritajiet maniġerjali tal-Fondi Strutturali u ta' Investiment Ewropej fi 15-il Stat Membru. 5. Euratom Ir-Regolament tal-Kunsill (Euratom) 2018/1563 stabbilixxa l-qafas tal-programm ta’ riċerka u taħriġ tal-Euratom għall-2019-2020.

Azzjonijiet indiretti Sa tmiem l-2018, ġew konklużi tliet sejħiet, b’136 proposta eliġibbli, li kienu jirrikjedu kontribuzzjoni finanzjarja tal-Euratom totali ta’ EUR 500.8 miljun. Minn dawn, 47 intgħażlu għal finanzjament, b’kontribuzzjoni tal-Euratom ta’ EUR 196.9 miljun, li wasslet għar-rata ta’ suċċess globali ta’ proposti sħaħ eliġibbli sa mill-2014 għal 34.56 %. Azzjonijiet diretti implimentati miċ-Ċentru Konġunt tar-Riċerka (JRC) L-azzjonijiet diretti tal-programm, implimentati mill-JRC koprew riċerka u taħriġ dwar l-oqsma li ġejjin: • is-sikurezza nukleari, inkluża s-sikurezza tar-reatturi, tal-fjuwil u taċ-ċiklu tal-fjuwil, immaniġġjar tal-iskart nukleari, monitoraġġ ambjentali u t-tħejjija u r-rispons għal emerġenzi; • is-salvagwardji nukleari, in-nonproliferazzjoni u s-sigurtà, inkluża l-ġlieda kontra t-traffikar illeċitu u l-forensika nukleari. • għarfien bażiku tax-xjenza u standards u materjali ta’ referenza essenzjali għas-sikurezza nukleari, is-sigurtà u s-salvagwardji, inkluża r-riċerka dwar l-applikazzjonijiet mhux tal-enerġija tax-xjenza nukleari bħall-applikazzjonijiet mediċi u spazjali. Ir-riċerka mwettqa u l-esperjenza miksuba, b’mod partikolari fis-sikurezza nukleari u nnonproliferazzjoni jrawmu l-kapaċitajiet meħtieġa għall-ġestjoni tal-għarfien u sabiex jingħataw edukazzjoni u taħriġ avvanzat fl-oqsma nukleari. Dan jippermetti lill-JRC jissodisfa t-talba għal appoġġ xjentifiku u tekniku dwar politiki relatati malUE. Programm ta’ riċerka u taħriġ Appoġġ mill-programm ta’ riċerka u taħriġ wassal għall-pubblikazzjoni ta’ aktar minn 800 artikolu f’ġurnali riveduti bejn ilpari u b’impatt qawwi u għal aktar minn 800 PhDs filfiżika tal-fużjoni u fit-teknoloġija. Aktar minn 900 riċerkatur ingħataw aċċess għal infrastrutturi ta’ riċerka. 6. Azzjonijiet diretti mhux nukleari talJRC Is-sena li għaddiet kienet sena rivoluzzjonarja għall-attivitajiet ta’ ġestjoni tal-għarfien tal-JRC, bit-tnedija ta’ erba’ ċentri ta’ għarfien, b’hekk in-numru tagħhom żdied għal 6: ·bi tweġiba għat-tħassib tal-konsumaturi, iċ-Ċentru tal-Għarfien għall-Frodi u għall-Kwalità Alimentari jipprovdi aċċess għal għarfien xjentifiku aġġornat dwar kwistjonijiet tal-frodi alimentari u tal-kwalità tal-ikel; ·billi jagħmel disponibbli l-aħħar soluzzjonijiet innovattivi u l-għarfien tar-riċerka, iċ-Ċentru tal-Għarfien dwar is-Sigurtà Globali Alimentari u Nutrizzjonali għandu l-għan li jtejjeb l-azzjoni sabiex inaqqas l-insigurtà tal-ikel u l-malnutrizzjoni f’pajjiżi li m’għandhomx sigurtà talikel; ·iċ-Ċentru ta’ Kompetenza dwar it-Trasferiment tat-Teknoloġija huwa pjattaforma primarja għal appoġġ għall-politika u lbini ta' kapaċità fit-trasferiment tat-teknoloġija fil-livell tal-UE, nazzjonali, reġjonali u lokali; u ·iċ-Ċentru ta’ Kompetenza dwar Attivitajiet Prospettivi jipprovdi input strateġiku dirett u orjentat lejn il-futur fit-tfassil talpolitika tal-UE. Kisbiet ewlenin oħra kkonċernati: -emissjonijiet tal-vetturi – il-JRC ħejja ruħu biex jaqdi r-rwol li jivverifika (f’isem il-Kummissjoni) il-konformità tal-vetturi mar-rekwiżiti ta’ “emissjonijiet f'sewqan reali”; u -SDGs – il-JRC ikkontribwixxa għad-dokument ta’ riflessjoni tal-Kummissjoni Ewropa Sostenibbli sal-2030 , b’mod partikolari permezz ta’ analiżi tat-tbassir kwalitattiva. 7. Istitut Ewropew tal-Innovazzjoni u t-Teknoloġija (EIT)